**Măsura structurilor lumii**

*Maria Podari*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

...iubea înțelesuri

ce au șansa de-ai sta împrejur

ce au schimbat sau n-au schimbat

yalele lumii

iubea imaginare crânguri luminoase

cu ploi

pe care

memoria adânc le respiră

lăsându-te uneori mut și sărac

printre altele

chiar dacă s-au ros

de pe fața pământului drumuri

s-a acoperit din încheieturile zărilor

cerul

tot mai iubea acele înțelesuri

ce au șansa de-a fi

măsura structurilor lumii...